pythainlp/thai_wikipedia_clean_20230101 huggingface dataset:
สุริยุปราคา 14 ตุลาคม พ.ศ. 2566
สุริยุปราคาวงแหวนจะเกิดขึ้นในวันที่ 14 ตุลาคม พ.ศ. 2566 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มองเห็นได้ในทวีปอเมริกาเหนือและทวีปอเมริกาใต้ โดยแนวคราสผ่านรัฐออริกอน รัฐเนวาดา ตอนบนสุดของรัฐแคลิฟอร์เนีย รัฐยูทาห์ ตอนบนของรัฐแอริโซนา รัฐนิวเม็กซิโก และรัฐเท็กซัส สหรัฐ จากนั้นผ่านอ่าวเม็กซิโก รัฐกัมเปเช รัฐยูกาตัง รัฐกินตานาโร ประเทศเม็กซิโก ประเทศเบลีซ ประเทศฮอนดูรัส ประเทศนิการากัว ตามแนวชายฝั่งประเทศคอสตาริกา ประเทศปานามา ผ่านมหาสมุทรแปซิฟิก เข้าสู่ประเทศโคลอมเบีย ป่าแอมะซอน ประเทศบราซิล และแนวคราสไปสิ้นสุดบริเวณนอกชายฝั่งรัฐปารานา ประเทศบราซิล ในมหาสมุทรแอตแลนติก
สุริยุปราคา 2 ตุลาคม พ.ศ. 2567
สุริยุปราคาวงแหวนจะเกิดขึ้นในวันที่ 2 ตุลาคม พ.ศ. 2567 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มองเห็นได้ในส่วนเล็ก ๆ ใกล้กับปลายด้านใต้ของประเทศอาร์เจนตินา และประเทศชิลี ขณะที่เงามัวนั้นปกคลุมอยู่ในส่วนมากของมหาสมุทรแปซิฟิก โดยส่วนของเงามัว (สุริยุปราคาบางส่วน)
สุริยุปราคา 17 กุมภาพันธ์ พ.ศ. 2569
สุริยุปราคาวงแหวนจะเกิดขึ้นในวันที่ 17 กุมภาพันธ์ พ.ศ. 2569 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มองเห็นได้ในแอนตาร์กติกและมหาสมุทรใต้ ส่วนเงามัวสามารถมองเห็นได้ในส่วนใต้สุดของทวีปอเมริกาใต้ มหาสมุทรแอตแลนติก ทางใต้ของทวีปแอฟริกา เกาะมาดากัสการ์ และมหาสมุทรอินเดีย
ฮิบาริ มิโซระ
คาซูเอะ คาโต  เป็นที่รู้จักในชื่อ ฮิบาริ มิโซระ (; 29 พฤษภาคม พ.ศ. 2480 – 24 มิถุนายน พ.ศ. 2532) เป็นนักร้อง นักแสดง และเป็นสัญญะทางวัฒนธรรม (cultural icon) ชาวญี่ปุ่น เธอได้เหรียญเกียรติยศจากการใช้ดนตรีพัฒนาสังคมและสวัสดิการหรือการบริการสาธารณะ และเป็นสตรีคนแรกที่ได้รับรางวัลเกียรติยศประชาชน (People's Honour Award) ในฐานะผู้มอบความหวังและกำลังใจแก่ผองชนหลังสิ้นสงครามโลกครั้งที่สอง
มิโซระบันทึกเพลงทั้งหมด 1,200 เพลง และจำหน่ายได้ 68 ล้านแผ่น และหลังการเสียชีวิตของเธอ พบว่าแฟนเพลงมีความต้องการซื้อเพลงของเธอสูงมากอย่างมีนัยสำคัญ เฉพาะ พ.ศ. 2544 ผลงานเพลงของเธอขายได้มากกว่า 80 ล้านแผ่น ในสมัยนั้นมีนักร้องเอ็งกะชายชื่อมิจิยะ มิฮาชิ เป็นนักร้องร่วมสมัยเดียวกับเธอที่มีชื่อเสียงยิ่ง แต่มิโซระกลับเจิดจรัสในผลงานจอเงินเสียมากกว่า มีผลงานภาพยนตร์จำนวน 166 เรื่อง เธอได้รับความนิยมจากผลงานเพลงสวอนชื่อ "คาวะโนะนางาเระโนะโยนิ" ( "ดังสายธารา") ซึ่งมักถูกบรรเลงโดยศิลปินและออร์เคสตราหลายวงเป็นเกียรติแก่เธอ และทุก ๆ ปีจะมีรายการพิเศษทางโทรทัศน์และวิทยุญี่ปุ่นเปิดเพลงของเธอเสมอ ใน พ.ศ. 2555 มีการจัดคอนเสิร์ตเพื่อรำลึกถึงมิโซระ ณ โตเกียวโดม โดยมีนักร้องที่มีชื่อเสียงหลายคนร่วมในคอนเสิร์ตดังกล่าว
เดือนกันยายน พ.ศ. 2562 มีการใช้ซอฟแวร์โวคาลอยด์ รุ่นโวคาลอยด์:เอไอ (VOCALOID:AI) สร้างเสียงร้องของเธอขึ้นมาใหม่ รวมทั้งสร้างภาพมิโซระขณะทำการร้องเพลงในรูปแบบสามมิติ สำหรับประกอบเพลง "อาเระคาระ"
มิโซระ มีชื่อจริงว่า คาซูเอะ คาโต เกิดในแขวงอิโซโง เมืองโยโกฮามะ ประเทศญี่ปุ่น เป็นธิดาของมาซูกิจิ คาโต  พ่อค้าปลา กับคิมิเอะ คาโต  แม่บ้าน มีข้อโต้แย้งเกี่ยวกับพื้นฐานครอบครัวของเธอ เพราะมีการระบุว่ามิโซระเป็นชาวเกาหลีไซนิจิ เธอและครอบครัวถือหนังสือเดินทางของเกาหลี เรื่องนี้แพร่ไปอย่างรวดเร็ว หลังการมรณกรรมของมิโซระ โร ทาเกนากะ นักเขียน และสึกาซะ โยชิดะ นักข่าว เข้าตรวจสอบปูมหลังครอบครัวมิโซระ ที่สุดพวกเขายืนยันว่าเธอและครอบครัวเป็นชาวญี่ปุ่นแท้ ๆ หาใช่คนเกาหลี
เธอแสดงความสามารถด้านดนตรีตั้งแต่เด็กด้วยการร้องเพลงในงานเลี้ยงเมื่อ พ.ศ. 2486 เมื่อพบความสามารถของลูก บิดาจึงลงทุนเพื่อให้ลูกสาวเข้าสู่วงการเพลง ที่ได้จากเงินเก็บจำนวนหนึ่งของครอบครัว กระทั่ง พ.ศ. 2488 เธอปรากฏตัวต่อสาธารณชนในฐานะนักร้องครั้งแรกที่คอนเสิร์ตในโยโกฮามะเมื่ออายุได้แปดขวบ เวลาเดียวกันนั้นเธอเปลี่ยนไปใช้ชื่อสกุลมิโซระ  ซึ่งแปลว่า "ฟ้างาม" ตามความประสงค์ของมารดา กระทั่งปีถัดมา เธอออกรายการโทรทัศน์ของช่องเอ็นเอชเค มาซาโอะ โคงะซึ่งเป็นนักแต่งเพลง กล่าวชื่นชมในความสามารถด้านการร้องเพลงของเธอ รวมทั้งชอบพอในอัธยาศัย ความกล้าหาญ ความเข้าอกเข้าใจ และวุฒิภาวะของเธอซึ่งดูเป็นผู้ใหญ่ และสองปีหลังจากนั้นมิโซระกลายเป็นนักร้องที่ประสบความสำเร็จอย่างสูง ตั๋วเข้าชมคอนเสิร์ตของเธอขายหมดเกลี้ยงทุกครั้งไป
พ.ศ. 2492 ขณะเธออายุได้ 12 ปี เธอเปลี่ยนไปใช้ชื่อในการแสดงว่า ฮิบาริ มิโซระ  แปลว่า "นกจาบฝนบนฟ้างาม" มีผลงานภาพยนตร์เรื่อง "โนโดจิมังเคียวจิได"  ทำให้เธอมีชื่อเสียงมากขึ้น ต่อมาในปีเดียวกันเธอบันทึกเพลง "คัปปะบูงิอูงิ"  ของค่ายเพลงโคลัมเบีย ขายได้ 450,000 ตลับ และบันทึกเพลง "คานาชิกิคูจิบูเอะ"  ซึ่งเป็นที่นิยมตามสถานีวิทยุทั่วประเทศญี่ปุ่น วันที่ 13 มกราคม พ.ศ. 2500 เธอถูกทำร้ายด้วยกรดไฮโดรคลอริกที่โรงละครนานาชาติอาซากูซะ จนเธอได้รับบาดเจ็บ ผู้ที่ทำร้ายเธอเป็นแฟนเพลงตัวยงของเธอ
ด้านการแสดง มิโซระแสดงภาพยนตร์ตั้งแต่ พ.ศ. 2492–2514 มีชื่อเสียงมากในภาพยนตร์เรื่อง "โตเกียวคิด"  ฉายเมื่อ พ.ศ. 2493 โดยเธอรับบทเป็นเด็กกำพร้าข้างถนน ทำให้เธอกลายเป็นสัญลักษณ์ของทั้งความยากลำบากและการมองโลกในแง่ดี ในช่วงเวลาหลังญี่ปุ่นพ่ายสงครามโลกครั้งที่สอง
เดือนเมษายน พ.ศ. 2530 มิโซระล้มป่วยระหว่างกำลังเดินทางไปแสดงที่ฟูกูโอกะ ถูกนำส่งไปโรงพยาบาลในตัวจังหวัด แพทย์วินิจฉัยว่าเธอป่วยเป็นโรคหัวกระดูกสะโพกขาดเลือด (Avascular necrosis) ซึ่งเกิดจากโรคตับอักเสบเรื้อรัง (Chronic hepatitis) เธอฟื้นตัวในเดือนสิงหาคมปีเดียวกัน และเริ่มบันทึกเพลงใหม่ในเดือนตุลาคม พ.ศ. 2530 และกลับมาแสดงคอนเสิร์ตที่โตเกียวโดมเดือนเมษายน พ.ศ. 2531 และมีอาการทรุดหลังจากนั้น
มิโซระเสียชีวิตจากโรคปอดบวมเมื่อ 24 มิถุนายน พ.ศ. 2532 ขณะอายุ 52 ปี ที่โรงพยาบาลแห่งหนึ่งในโตเกียว
พ.ศ. 2505 มิโซระสมรสกับอากิระ โคบายาชิ ซึ่งเป็นนักร้องและนักแสดงเช่นกัน แต่ทั้งสองหย่ากันใน พ.ศ. 2507 โดยไม่มีบุตร-ธิดาด้วยกัน
พ.ศ. 2516 เท็ตสึยะ คาโต พี่น้องคนหนึ่งของมิโซระถูกจับกุมในข้อหาซ่องโจร แม้จะไม่พบความเชื่อมโยงกับมิโซระ แต่เธอถูกตัดออกจากรายการ "เอ็นเอชเค โคฮากุอูตะกัสเซ็ง"  ครั้งแรกในรอบ 18 ปี หลังจากนั้นเป็นต้นมา มิโซระปฏิเสธที่ออกรายการทางช่องเอ็นเอชเคเป็นเวลาหลายปี
พ.ศ. 2521 มิโซระรับอุปการะคาซูยะ คาโต วัยเจ็ดขวบ เป็นบุตรบุญธรรม
Resident Evil 2 (Remake)
ทากาโกะ อิริเอะ
ฮิเดโกะ ฮิงาชิโบโจ  เป็นที่รู้จักในชื่อ ทากาโกะ อิริเอะ (; 7 กุมภาพันธ์ พ.ศ. 2454 – 12 มกราคม พ.ศ. 2538) เป็นนักแสดงภาพยนตร์หญิงชาวญี่ปุ่น
อิริเอะมีชื่อจริงว่าฮิเดโกะ ฮิงาชิโบโจ ครอบครัวเป็นขุนนางชั้นสูง สำเร็จการศึกษาจากบุงกะกากูอิง แล้วจึงเข้าสู่วงการแสดงในสังกัดนิกกัตสึเมื่อ พ.ศ. 2470 และได้รับบทนำมาตลอด ภายหลังเธอจึงก่อตั้งบริษัทผลิตภาพยนตร์ของตนเองชื่ออิริเอะโพรดักชันส์ (Irie Productions) ใน พ.ศ. 2475 ซึ่งเธอมีชื่อเสียงยิ่งจากบทนำในภาพยนตร์เงียบเรื่อง "The Water Magician"  กำกับโดยเค็นจิ มิโซงูจิ
รูปของเธอมักปรากฏอยู่ในโฆษณาและสินค้าเชิงพาณิชย์หลายชิ้นตั้งแต่ พัด หรือแม้แต่ตุ๊กตาของเล่น หลังสิ้นสงครามโลกครั้งที่สอง เธอได้สมญาว่า "นักแสดงสาวแมวผี" เพราะแสดงภาพยนตร์แนวลี้ลับ
อิริเอะสมรสกับมิจิโยชิ ทามูระ ผู้สร้างภาพยนตร์ มีลูกสาวคนหนึ่งชื่อวากาบะ อิริเอะ เป็นนักแสดงเช่นเดียวกับมารดา ส่วนพี่ชายของอิริเอะชื่อยาซูนางะ ฮิงาชิโบโจ เป็นผู้กำกับภาพยนตร์และเขียนบท
สุริยุปราคา 6 กุมภาพันธ์ พ.ศ. 2570
สุริยุปราคาวงแหวนจะเกิดขึ้นในวันที่ 6 กุมภาพันธ์ พ.ศ. 2570 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มองเห็นได้ในทวีปอเมริกาใต้และทางตะวันตกของทวีปแอฟริกา แนวคราสแตะพื้นโลกในมหาสมุทรแปซิฟิกใต้ จากนั้นเข้าสู่ทวีปอเมริกาใต้บริเวณแคว้นโลสลาโกส ประเทศชิลี ผ่านรัฐชูบุต รัฐริโอเนโกร ตามแนวชายฝั่งรัฐบัวโนสไอเรส ทางใต้ของบัวโนสไอเรส ประเทศอาร์เจนตินา แนวชายฝั่งประเทศอุรุกวัย จากนั้นลงสู่มหาสมุทรแอตแลนติกใต้ เรียบไปตามนอกชายฝั่งประเทศบราซิล ข้ามมหาสมุทรแอตแลนติก เข้าสู่ทวีปแอฟริกาบริเวณทางใต้ของประเทศโกตดิวัวร์ เรียบไปตามแนวชายฝั่งประเทศกานา ประเทศโตโก ประเทศเบนิน และแนวคราสพ้นจากพื้นผิวโลกบริเวณเมืองเลกอส ประเทศไนจีเรีย
กลุ่มนักศึกษาแพทยศาสตร์พระบรมราชชนก
พวงร้อย อภัยวงศ์
ริคาร์โด โรดริเกวซ
สุริยุปราคา 26 มกราคม พ.ศ. 2571
สุริยุปราคาวงแหวนจะเกิดขึ้นในวันที่ 26 มกราคม พ.ศ. 2571 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้มองเห็นได้ในทวีปอเมริกาใต้ ทวีปอเมริกาเหนือ และทางตะวันตกของทวีปแอฟริกาและทวีปยุโรป เริ่มจากแนวคราสแตะพื้นโลกในมหาสมุทรแปซิฟิก จากนั้นเข้าสู่ทวีปอเมริกาใต้บริเวณเขตแดนของประเทศเปรูและประเทศเอกวาดอร์ ผ่านแคว้นอามาโซนัส แคว้นโลเรโต ประเทศเปรู ผ่านป่าแอมะซอน จังหวัดอามาโซนัส ประเทศโคลอมเบีย ผ่านรัฐอามาโซนัส รัฐโรไรมา รัฐปารา รัฐอามาปา ปลายด้านตะวันออกเฉียงใต้ของเขตซีปาลีวีนี ประเทศซูรินาม ประเทศเฟรนช์เกียนา จากนั้นลงสู่มหาสมุทรแอตแลนติก ผ่านหมู่เกาะมาเดราของประเทศโปรตุเกส จากนั้นแนวคราสเข้าสู่ทวีปยุโรป ผ่านตอนใต้ของประเทศโปรตุเกส ปลายด้านบนสุดของประเทศโมร็อกโก ยิบรอลตาร์ ผ่านแคว้นอันดาลูซิอา แคว้นเอซเตรมาดูรา แคว้นกัสติยา-ลามันชา แคว้นมาดริด แคว้นภูมิภาคมูร์เซีย แคว้นบาเลนเซีย แคว้นอารากอน และแนวคราสพ้นจากพื้นผิวโลกไปที่บริเวณแคว้นกาตาลุญญา และเกาะมาจอร์กา ประเทศสเปน
มุฮัมมัด อัล-บุคอรี
มิชารี รอชีด อัลอาฟาซีย์
เจ้าหญิงยูเชนีแห่งยอร์ก
เทพยุทธ์เซียนกลอรี่
เทพยุทธ์เซียนกลอรี่  เป็นละครโทรทัศน์สัญชาติจีนในปี พ.ศ. 2562 นำแสดงโดย หยาง หยาง เจียงซูอิ่ง ไล่อี้ หยางถิงตง ฉายเมื่อ 24 กรกฎาคม - 30 สิงหาคม 2562 มี 1 ซีซั่น 40 ตอน
เยี่ยซิว เป็นนักกีฬาอีสปอร์ตมืออาชีพที่อาศัยอยู่ในเมืองหางโจว สาธารณรัฐประชาชนจีน เป็นนักกีฬาอีสปอร์ตยอดฝีมือแห่งวงการการแข่งขันเกม Glory เกมออนไลน์โด่งดังแห่งยุคที่ผสมผสานทั้ง MOBA, RPG และ FPS และได้รับการยกย่องว่าเป็นเทพเจ้าของผุ้เล่นทั้งหมดและเขาเป็นหัวหน้าทีมแต่ต้องลาออกและมาตั้งสโมสรโดยเริ่มเล่นใหม่ตั้งแต่ต้นและต้องฝ่าฟันอุปสรรคเพื่อกลับเข้าสู่การแข่งขันอีกครั้ง
เรื่องราวหลังจากนี้ไม่ต่างจากการ์ตูนโชเน็นที่เราอ่านยามเด็ก ตัวเอกล้มเหลวแต่ลุกขึ้นสู้ จากเด็กหนุ่มที่ประสบความสำเร็จในวงการ เยี่ยชิวกลายเป็นคนที่ไม่มีที่ซุกหัวนอน และตัดสินใจเริ่มต้นใหม่ด้วยอาชีพผู้จัดการร้านอินเทอร์เน็ต ซึ่งตั้งอยู่ฝั่งตรงข้ามบริษัทเดิม จากนั้นเขาก็เริ่มปั้นตัวละครใหม่ ทำเควสต์สร้างชื่อเสียงโด่งดังไปในหมู่นักเล่นเกมทั่วประเทศ โดยไม่มีใครรู้ว่าบุคคลนั้นคือเยี่ยชิวนักกีฬาอีสปอร์ตคนดัง
นอกจากในแง่ของพลังแห่งมิตรภาพ ความพยายามในการล่าฝัน ซีรีส์เรื่องนี้ยังสะท้อนให้เห็นถึงภาพรวมวงการอีสปอร์ต แม้จะไม่กระจ่างแจ้งในทุกแง่มุม แต่อย่างน้อย ความจริงจัง ตารางฝึกซ้อมอันแน่นเอี้ยด และเกียรติยศเหล่านั้นคือของจริง ในทุกๆ วันนักกีฬาอีสปอร์ตระดับมืออาชีพ ต้องอาศัยอยู่รวมกันภายในแคมป์ที่ทางสโมสรจัดไว้ให้ พวกเขาต้องซ้อมตามตารางเวลาไม่ต่ำกว่า 8 ชั่วโมง ทั้งในแง่ของทฤษฎี กลยุทธ์ และภาคปฏิบัติ โดยมีจุดมุ่งหมายเดียวคือชัยชนะอันดับ 1 ของลีก เพราะถ้าหากพ่ายแพ้ทำผลงานไม่ดี นั่นหมายถึงการตกชั้นสู่ลีกรอง และอาจส่งผลกระทบต่อสปอนเซอร์ และอาชีพนักกีฬาได้
Glory ไม่ใช่การแข่งของคนคนเดียวฉันใด อีสปอร์ตเกมอื่นๆ ก็ฉันนั้น ทุกความสำเร็จย่อมเกิดจากการผลักดันในหลายภาคส่วน และการที่คว้าชัยชนะเบื้องหน้ามีหนทางเดียวคือความเพียร ตัวละครเยี่ยชิวสะท้อนให้เห็นแล้วว่า ถ้าคุณไม่ศรัทธา คุณไม่ฝึกซ้อม คุณก็จะไม่มีวันได้เกียรติยศนั้นมา
ทีมซิงซิน
หยาง หยาง รับบท เยี่ยชิว (กัปตันทีม)
เจียงซูอิ่ง รับบท เฉินกัว (เจ้าของทีม)
หลี่หยู้เจี๋ย รับบท ถังโหรว
ไล่อี๋ รับบท เปาหรงซิ่ง
หยางถิงตง รับบท ม่อฝาน
หลี่จุ้นเฉิน รับบท อันเหวินอี้
ซ่งหานหยู่ รับบท อู่เฉิน
ฟ่านจินเหว่ย รับบท เฉียวอี้ฟาน
ไป๋เสียง รับบท เว่ยเซิน
ซุนหนิง รับบท หลัวจี๋
ทีมเจียซือ
เหลียงอี้มู๋ รับบท ซุนเสียง (กัปตันทีม)
ไล่หยู่เมิง รับบท ซูมู่เฉิง
เลิ่งจี้หยวน รับบท เซียวสือซิน
ไจ๋จื่อลู๋ รับบท ซิวเฟย
จ๋าวซู๋หลุน รับบท เถาเซวียน (เจ้าของทีม)
ทีมหลานอวี่
ห่าวซ่วน รับบท เจียหวางเฉา
หลิวซืวฉือ รับบท หลานเหอ
เจี่ยงเสว่หมิง รับบท ซี่โจว
เฉียนไพ่หลุ๋น รับบท เชอเฉียนจือ
ควงมู่เย๋ รับบท เยี่ยตู้หานถาน
เกาอํ่นหยู่ รับบท อวี๋เหวินโจว (กัปตันทีม)
เจี่ยงหลง รับบท หวงเส้าเทียน (รองกัปตันทีม)
ทีมป้าถู
กูโย่วหมิง รับบท หานเหวินซิง (กัปตันทีม)
ฉวี่ห้าวจุ้น รับบท จางซินเจี่ย (รองกัปตันทีม)
ทีมเวยเฉ่า
กู่หยู่เฟิง รับบท หวังเจี๋ยซี (กัปตันทีม)
เฉินหงเจี้ง รับบท เกาอิงเจี้ย
จี้เซี่ยหนิง รับบท โจวเยี่ยป่าย
อินเจนูอิตี
อินเจนูอิตี  เป็นเฮลิคอปเตอร์หุ่นยนต์ขนาดเล็ก ซึ่งอยู่บนดาวอังคาร ตั้งแต่วันที่ 18 กุมภาพันธ์ พ.ศ. 2564 มันประสบความสำเร็จในการบินขับเคลื่อนควบคุมโดยใช้แรงยกจากชั้นบรรยากาศบนดาวเคราะห์ใด ๆ นอกจากโลกเป็นครั้งแรก ในวันที่ 19 เมษายน พ.ศ. 2564 โดยบินขึ้นเป็นแนวดิ่ง รักษาความสูง และลงจอด เฮลิคอปเตอร์ขนาดเล็กลอยขึ้นประมาณ และอยู่เหนือพื้น 39.1 วินาที ก่อนกลับสู่พื้นผิวดาวอังคาร
อินเจนูอิตีเป็นส่วนหนึ่งของภารกิจมาร์ส 2020 ของนาซา, โดรนอากาศยานปีกหมุนร่วมแกนขนาดเล็กนี้ ทำหน้าที่เป็นตัวสาธิตเทคโนโลยีสำหรับความเป็นไปได้ในการใช้ยานสำรวจบินได้บนดาวเคราะห์ดวงอื่น ๆ พร้อมทั้งศักยภาพในการสำรวจตำแหน่งแห่งความสนใจ และสนับสนุนการวางแผนเส้นทางขับเคลื่อนของยานสำรวจดาวอังคารในอนาคต "อินเจนูอิตี" ปัจจุบันอยู่บนพื้นผิวดาวอังคาร โดยมันถูกเก็บไว้ด้านใต้ของยานสำรวจ"เพอร์เซเวียแรนส์"ระหว่างการเดินทางไปดาวอังคาร มันถูกปล่อยลงบนพื้นผิวในวันที่ 3 เมษายน พ.ศ. 2564 ประมาณ 60 วันหลังจากการลงจอดของ"เพอร์เซเวียแรนส์" ณ จุดลงจอดออกเตเวีย อี บัตเลอร์ ในหลุมอุกกาบาตเจซีโร หลังจากที่มันปล่อยเฮลิคอปเตอร์ลงบนพื้นผิวแล้ว ยานสำรวจดาวอังคารนั้นขับเคลื่อนออกมาประมาณ จากเฮลิคอปเตอร์เพื่อให้มี "เขตกันชน" ซึ่งเป็นเขตที่อินเจนูอิตี้ได้ทำการบินครั้งแรก การบินครั้งแรกนั้นเกิดนั้นในวันที่ 19 เมษายน พ.ศ. 2564 ณ เวลา 14:15น. UTC+7 (7:15น. UTC) พร้อมกับการส่งผ่านสัญญาณต่อเนื่องสดในอีก 3 ชั่วโมงต่อมา (17:15น. UTC+7, 10:15น. UTC) ยืนยันการบินสำเร็จ
"อินเจนูอิตี" นั้นถูกคาดว่าจะบินได้ถึงห้าครั้งระหว่างช่วงทดสอบ 30 วัน ซึ่งถูกวางแผนไว้ให้ปฏิบัติในช่วงต้นของภารกิจของยานสำรวจดาวอังคาร โดยส่วนใหญ่เป็นการสาธิตเทคโนโลยี โดยการบินแต่ละครั้งนั้นถูกวางแผนให้บินที่ความสูงตั้งแต่ เหนือพื้นดิน. เป็นเวลาถึง 90 วินาที ต่อครั้ง "อินเจนูอิตี" สามารถเดินทางในแนวราบได้ และกลับมายังจุดเริ่มต้น โดยระบบควบคุมอัตโนมัติ ระหว่างช่วงการบินสั้น ๆ ของมันจะถูกวางแผนด้วยการการควบคุมหุ่นยนต์ทางไกล เขียนขั้นตอนการทำงานโดยผู้ดำเนินการ ณ ห้องปฏิบัติการแรงขับเคลื่อนไอพ่น (เจพีแอล) มันจะสื่อสารโดยตรงกับ ยานสำรวจ"เพอร์เซเวียแรนส์"หลังจากการลงจอดแต่ละครั้ง ใบพัดของมันปลดออกได้สำเร็จในวันที่ 8 เมษายน พ.ศ. 2564 ไม่กี่วันหลังจากถูกปล่อยลงพื้นผิวจาก"เพอร์เซเวียแรนส์"
"อินเจนูอิตี" ขนชิ้นส่วนผ้าจากปีกของ"ไรต์ไฟลเออร์" เครื่องบินของพี่น้องไรต์ อากาศยานขับเคลื่อนควบคุมลำแรกของมนุษยชาติบนโลก และจุดบินขึ้นและลงจอดแรกของอินเจนูอิตีถูกตั้งชื่อว่า ลานพี่น้องไรต์ ก่อนการบินของอินเจนูอิตี การบินครั้งแรกในทุกประเภทบนดาวเคราะห์ดวงอื่นนอกจากโลกคือ การบินบอลลูนไร้แรงขับบนดาวศุกร์ โดยยานอวกาศ เวกา 1 ของสหภาพโซเวียตในปี พ.ศ. 2528
พาหนะถูกตั้งชื่อว่า "อินเจนูอิตี" ( , "ความเฉลียวฉลาด") โดย วาเนซซา รุปปานี นักเรียนหญิงชั้นปีที่ 11 (เทียบเท่ามัธยมศึกษาปีที่ 5) ที่โรงเรียนมัธยมศึกษาเขตทัสคาลูซา ในเมืองนอร์ทพอร์ต, รัฐแอละแบมา ผู้ส่งเรียงความเข้าประกวดในการแข่งขัน "Name the Rover" ของนาซา เป็นที่รู้จักในขั้นวางแผนในชื่อ เฮลิคอปเตอร์สำรวจดาวอังคาร  หรือแค่ในชื่อ เฮลิคอปเตอร์ดาวอังคาร ชื่อเล่น จินนี่  ถูกนำมาใช้ต่อมา คู่ขนานกับยานสำรวจดาวอังคาร "เพอร์เซเวียแรนส์" ซึ่งถูกกล่าวถึงโดยเสน่หาว่า "เพอร์ซี่"
เนื่องจากชั้นบรรยากาศของดาวอังคารมีความหน้าแน่นเพียง ของชั้นบรรยากาศโลกที่ระดับน้ำทะเล มันจึงยากขึ้นมากสำหรับอากาศยานที่จะสร้างแรงยก ความยากที่ถูกชดเชยเพียงบางส่วนโดยแรงโน้มถ่วงที่ต่ำกว่าของดาวอังคาร (ประมาณ ของแรงโน้มถ่วงโลก) การบินใกล้กับพื้นผิวดาวอังคารถูกอธิบายว่า เทียบเท่ากับการบินที่ความสูงกว่า เหนือพื้นโลก ความสูงที่ไม่เคยไปถึงโดยเฮลิคอปเตอร์ที่มีอยู่ในปัจจุบัน ชั้นบรรยากาศดาวอังคารนั้นส่วนใหญ่ประกอบไปด้วยคาร์บอนไดออกไซด์ ทำให้"อินเจนูอิตี" ต้องหมุนใบพัดที่ 2,400 รอบต่อนาที เพื่อที่จะลอยอยู่ ซึ่งเป็นประมาณห้าเท่าของรอบใบพัดที่จำเป็นบนโลก
"อินเจนูอิตี" นั้นถูกออกแบบมาเป็นตัวสาธิตเทคโนโลยีโดยห้องปฏิบัติการแรงขับเคลื่อนไอพ่นเพื่อประเมินว่าเทคโนโลยีนี้สามารถบินได้อย่างปลอดภัย และมอบการสร้างแผนที่และนำทางที่จะช่วยให้ข้อมูลเพื่มเติมสำหรับผู้ควบคุมภารกิจในอนาคต สามารถวางแผนเดินทาง และหลีกเลี่ยงอันตราย รวมถึงระบุจุดสนใจสำหรับยานสำรวจดาวอังคาร "อินเจนูอิตี" นั้นถูกออกแบบเพื่อมอบภาพมุมสูงที่มีความคมชัดประมาณสิบเท่าของภาพจากวงโคจร และจะมอบภาพของลักษณะบางอย่างที่อาจบดบังจากกล้องของยานสำรวจดาวอังคาร "เพอร์เซเวียแรนส์" มีการคาดหมายว่าการสำรวจแบบนี้อาจจะช่วยให้ยานสำรวจดาวอังคารในอนาคตขับไปได้ไกลกว่าเดิมถึงสามเท่าต่อโซล
"อินเจนูอิตี" ใช้ใบพัดหมุนย้อนร่วมแกน เส้นผ่าศูนย์กลางประมาณ น้ำหนักบรรทุกของมันเป็นกล้องมองลงความละเอียดสูงสำหรับการนำทาง ลงจอด และสำรวจพื้นผิว และระบบสื่อสารสำหรับส่งข้อมูลสู่ยานสำรวจดาวอังคาร "เพอร์เซเวียแรนส์" แม้ว่ามันจะเป็นอากาศยาน มันถูกสร้างขึ้นด้วยรายละเอียดคุณลักษณะจำเพาะของยานอวกาศเพื่อให้มันสามารถทนอัตราเร่งและการสั่นขณะส่งจรวดได้ มันยังมีระบบที่สามารถต้านทานรังสีและสามารถทำงานในสภาพเย็นจัดของดาวอังคาร สนามแม่เหล็กไฟฟ้าที่ไม่สม่ำเสมอของดาวอังคารทำให้การใช้เข็มทิศในการนำทางเป็นไปไม่ได้ ดังนั้นมันจึงใช้กล้องติดตามดวงอาทิตย์ซึ่งอยู่รวมกับระบบนำทางด้วยแรงเฉี่อยของห้องปฏิบัติการแรงขับเคลื่อนไอพ่น ตัวป้อนข้อมูลเข้าเพิ่มเติมได้แก่ ไจโรสโคป, การวัดระยะทางจากภาพ, เครื่องวัดความเอียง, เครื่องวัดความสูง และเครื่องตัวจับสิ่งอันตราย มันถูกออกแบบให้ใช้เซลล์แสงอาทิตย์เพื่อเติมไฟฟ้าเข้าสู่แบตเตอรี่ของมัน ซึ่งเป็นแบตเตอรี่ลิเธียมไอออนของโซนี่หกก้อน ซึ่งมีประจุพลังงาน
"อินเจนูอิตี" ใช้หน่วยประมวลผลสแนปดรากอน 801 ของควอลคอมม์ กับระบบปฏิบัติการลินุกซ์ ท่ามกลางความสามาถอื่น ๆ หน่อยประมวลผลนี้ควบคุมขั้นตอนวิธีนำทางด้วยภาพผ่านการประมาณการอัตราเร็ว ซึ่งหาจากลักษณเฉพาะซึ่งติดตามโดย กล้องมองลงนำทางขาวดำซึ่งมีเซนเซอร์ชัตเตอร์ครอบคลุม โอวี7251 ของออมนิวิสชัน หรือผ่านกล้องมองขอบฟ้าถ่ายพื้นผิว
การสื่อสารกับยานสำรวจดาวอังคารนั้นผ่านการเชื่อมต่อทางวิทยุด้วยโพรโทคอลสื่อสารพลังงานต่ำของซิกบี บนคลื่น 914 MHz ดำเนินการผ่านชิปเซตไซเฟลคซ์ 02 ซึ่งติดอยู่ทั้งในยานสำรวจดาวอังคารและเฮลิคอปเตอร์ดาวอังคาร ระบบสื่อสารนั้นถูกออกแบบมากดเพื่อส่งข้อมูลที่ 250 kbit/s ในระยะทางถึง . เฮลิคอปเตอร์สำรวจดาวอังคารใช้เสาอากาศแบบเสาเดี่ยวน้ำหนักเบาบนเซลล์แสงอาทิตย์ของเฮลิคอปเตอร์ ซึ่งใช้เป็นระนาบพื้นขนาดใหญ่ที่ถูกออกแบบให้สามารถสื่อสารได้เท่ากันในทุกทิศทาง ยานสำรวจดาวอังคารขนเสาอากาศแบบเสาเดียวสำหรับสื่อสารกับเฮลิคอปเตอร์เช่นกัน แม้จะเป็นเสาอากาศที่มีขนาดใหญ่กว่ามาก
ภายหลังจากการปล่อยตัว ยานสำรวจดาวอังคารได้เคลื่อนออกมาจากโดรนประมาณ ไปให้มีเขตการบินปลอดภัย เฮลิคอปเตอร์ "อินเจนูอิตี" นั้นถูกคาดว่าจะสามารถบินขึ้นได้ห้าครั้ง ระหว่างช่วงทดสอบสามสิบวัน ในระยะเริ่มต้นในภารกิจของยานสำรวจดาวอังคาร
ในการบินแต่ละครั้ง มีการวางแผนการบินที่ความสูงตั้งแต่ เหนือพื้นดิน ถึงกระนั้น ในไม่ช้า "อินเจนูอิตี" สามารถบินไปสูงกว่าความสูงที่วางแผนไว้ได้ การบินครั้งแรกเป็นการลอยตัวที่ความสูง นานประมาณ 40 วินาที และรวมถึงมีการถ่ายภาพยานสำรวจดาวอังคารด้วย ภายหลังจากความสำเร็จของการบินครั้งแรก การบินครั้งต่อๆ มาจึงมีความทะเยอทะยานมากขึ้น เพราะเวลาที่ถูกจัดสรรไว้สำหรับบการใช้งานเฮลิคอปเตอร์ลดลงไปเรื่อยๆ เจพีแอลแจ้งว่า ภารกิจอาจจะจบก่อนครบช่วงสามสิบวัน ในกรณีที่เป็นไปได้สูงว่าเฮลิคอปเตอร์จะตก ซึ่งเป็นผลลัพธ์ที่ไม่เกิดขึ้น ในการบิน 90 วินาที ต่อครั้ง "อินเจนูอิตี" สามารถเดินทางไปได้ไกลถึง ในแนวระนาบ และกลับมายังจุดเริ่มต้น โดยนั้นก็เป็นเป้าหมายที่ถูกก้าวข้ามอย่างรวดเร็วในการบินครั้งที่สี่ "อินเจนูอิตี" ใช้ระบบควบคุมอัตโนมัติระหว่างการบินของมัน ซึ่งถูกวางแผนและออกคำสั่งจากระยะไกลโดยผู้ควบคุมที่ ห้องปฏิบัติการแรงขับเคลื่อนไอพ่น (เจพีแอล) มันสื่อสารกับยานสำรวจดาวอังคาร "เพอร์เซเวียแรนส์" โดยตรง ทั้งก่อนและหลังการลงจอดแต่ละครั้ง
ภายหลังการบินสำเร็จสามครั้งแรก วัตถุประสงค์นั้นถูกเปลี่ยนจากการสาธิตเทคโนโลยี เป็นการสาธิตการปฏิบัติการ เป้าหมายนั้นเปลี่ยนไปสู่การสนับสนุนภารกิจของยานสำรวจดาวอังคาร โดยการทำแผนที่และดูลาดเลาภูมิประเทศ ระหว่างที่ "อินเจนูอิตี" จะสนับสนุน "เพอร์เซเวียแรนส์" มากขึ้น ตัวยานสำรวจดาวอังคารจะให้ความสนใจกับเฮลิคอปเตอร์ลดลง และจะเลิกถ่ายภาพการบินของมัน ผู้จัดการเจพีแอลแจ้งว่า ขั้นตอนการถ่ายภาพใช้เวลา "มหาศาล" ดึงภารกิจหลังของโครงการในการหาร่องรอยของสิ่งมีชีวิตโบราณให้ช้าลง ในวันที่ 30 เมษายน 2021 การบินครั้งที่สี่สามารถถ่ายภาพสีได้เป็นจำนวนมาก และได้สำรวจพื้นผิวด้วยกล้องสำรวจขาว-ดำ ในวันที่ 7 พฤษภาคม "อินเจนูอิตี" ได้บินไปยังจุดลงจอดใหม่ได้สำเร็จ
ในวันที่ 5 กรกฎาคม 2021 ภายหลังจากช่วงการสาธิตการปฏิบัติการนั้นสำเร็จ ภารกิจนั้นถูกต่อไปอย่างไม่มีกำหนด.
"เพอร์เซเวียแรนส์" ปล่อยโล่ป้องกันเศษชิ้นส่วนของ "อินเจนูอิตี" ในวันที่ 21 มีนาคม 2021 และตัวเฮลิคอปเตอร์ถูกปล่อยตัวลงจากด้านใต้ของยานสำรวจดาวอังคารสู่พื้นผิวดาวอังคารในวันที่ 3 เมษายน 2021. ในวันนั้น กล้องทั้งสองตัวของเฮลิคอปเตอร์ถูกทดสอบในการถ่ายภาพพื้นหลุมอุกกาบาตเจซีโรภายใต้เงาของยานสำรวจดาวอังคาร เป็นทั้งภาพสี และขาว-ดำ เป็นครั้งแรก
แผ่นใบพัดของ "อินเจนูอิตี"นั้นถูกปลดออกได้สำเร็จในวันที่ 8 เมษายน 2021 (โซลที่ 48 ของภารกิจ) และตัวเฮลิคอปเตอร์ได้ทำการทดสอบการหมุนของโรเตอร์ที่ความเร็วต่ำ 50 รอบต่อนาที
มีความพยายามทดสอบการหมุนโรเตอร์ที่ความเร็วสูงในวันที่ 9 เมษายน แต่ล้มเหลวเนื่องจากการหมดอายุของตัวตั้งเวลาเฝ้าระวัง — มาตรการทางซอฟต์แวร์สำหรับป้องกันเฮลิคอปเตอร์จากการปฏิบัติการผิดปกติในสถานการณ์ที่ไม่คาดคิด ในวันที่ 12 เมษายน เจพีแอลแจ้งว่า สามารถระบุวิธีแก้ไขซอฟต์แวร์เพื่อแก้ปัญหาได้แล้ว แต่เพื่อประหยัดเวลา เจพีแอลตัดสินใจที่จะใช้มาตรการแก้ปัญหาทางอ้อม ซึ่งผู้จัดการแจ้งว่า มีโอกาส 85% ที่จะสำเร็จ และเป็นขั้นตอนที่จะ "ส่งผลกระทบน้อยที่สุด" แก่เฮลิคอปเตอร์
ในวันที่ 16 เมษายน 2021 "อินเจนูอิตี" ผ่านการทดสอบการหมุนโรเตอร์ที่ความเร็วสูงสุด 2400 รอบต่อนาที ในขณะที่ยังคงอยู่บนพื้นผิว สามวันต่อมา ในวันที่ 19 เมษายน เจพีแอลบินเฮลิคอปเตอร์นี้เป็นครั้งแรก ในความพยายามในการบินครั้งที่สี่ปัญหาจากตัวตั้งเวลาเฝ้าระวังเกิดขึ้นอีกครั้ง คณะผู้ควบคุมจึงปรับกำหนดการบินใหม่ ซึ่งประสบความสำเร็จในวันที่ 30 เมษายน ในวันที่ 25 มิถุนายน เจพีแอลแจ้งว่า ได้มีการอัปเดตซอฟต์แวร์ในสัปดาห์ก่อนหน้าเพื่อแก้ไขปัญหาจากตัวตั้งเวลาเฝ้าระวังอย่างถาวร และการทดสอบการหมุนโรเตอร์ในการบินครั้งที่แปดได้ยืนยันว่าการแก้ไขใช้งานได้
คณะผู้ควบคุม "อินเจนูอิตี" วางแผนที่จะบินเฮลิคอปเตอร์ทุกสองถึงสามสัปดาห์ระหว่างภารกิจของมันที่ถูกต่อไปอย่างไม่มีกำหนด ความสามารถในการบินของเฮลิคอปเตอร์ที่ยาวกว่าที่คาดนั้นทำให้มันเข้าสู่ช่วงเปลี่ยนฤดูบนดาวอังคาร ซึ่งความหนาแน่นของชั้นบรรยากาศ ณ ตำแหน่งของมันเบาบางลงไปอีก คณะควบคุมการบินเตรียมพร้อมโดยการสั่งให้ "อินเจนูอิตี" ทำการทดสอบภาคพื้นดิน หมุนโรเตอร์ให้เร็วกว่าเดิม เพื่อให้ได้แรงยกที่จำเป็น เจพีแอลแจ้งว่าความเร็วโรเตอร์ที่วางแผนไว้สูงขึ้นที่ 2700 รอบต่อนาที จะทำให้เกิดความเสี่ยงใหม่ เช่น การสั่น การใช้พลังงาน และแรงต้านางอากาศพลศาสตร์หากปลายใบพัดเข้าถึงความเร็วเสียง ความเร็วในการทดสอบอยู่ที่ 2800 รอบต่อนาที ทำให้มีระยะสำหรับการเพิ่มรอบหากความเร็วใบพัดที่วางแผนไว้ที่ 2700 รอบต่อนาทีนั้นไม่เพียงพอ "อินเจนูอิตี" จะพบกับอีกหนึ่งความท้าทายเพื่อจะยังคงความสามารถในการทำงานไว้ระหว่างฤดูหนาวบนดาวอังคารและการเรียงตัวระหว่างดาวอังคารกับดวงอาทิตย์ ซึ่งดาวอังคารจะเคลื่อนไปหลังดวงอาทิตย์ ตัดการสื่อสารกับโลก บังคับให้เฮลิคอปเตอร์และยานสำรวจดาวอังคารและต้องหยุดปฏิบัติการณ์ชั่วคราว การปิดตัวจะเกิดขึ้นในช่วงกลางเดือนตุลาคม ซึ่งจะมีการเตรียมการก่อนตั้งแต่ช่วงกลางเดือนกันยายน "อินเจนูอิตี" จะอยู่คงที่ ณ ตำแหน่งของมัน จาก "เพอร์เซเวียแรนส์" และจะสื่อสารสถานะของมันทุกอาทิตย์กับยานสำรวจดาวอังคารสำหรับการตรวจสอบสภาพ จากเฮลิคอปเตอร์ยังรับคำสั่งหลังจากผ่านสภาพที่รุนแรงของช่วงขาดการสื่อสาร เจพีแอลอาจตัดสินใจบินมันต่อ มิเช่นนั้นคณะผู้ควบคุมจะตัดสินใจยุติภารกิจ
จังหวัดอุดรธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรจังหวัดอุดรธานี พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 8 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ประกอบไปด้วยอำเภอเมืองอุดรธานี (เฉพาะเขตเทศบาลนครอุดรธานี เขตเทศบาลเมืองหนองสำโรง เขตเทศบาลตำบลหนองบัว และตำบลนาดี)
ประกอบไปด้วยอำเภอเพ็ญ อำเภอพิบูลย์รักษ์ (ยกเว้นตำบลนาทราย) และอำเภอเมืองอุดรธานี [เฉพาะตำบลนาข่า ตำบลบ้านขาว ตำบลนากว้าง ตำบลกุดสระ ตำบลหมูม่น (นอกเขตเทศบาลเมืองหนองสำโรง) ตำบลหนองบัว (นอกเขตเทศบาลตำบลหนองบัว) และตำบลสามพร้าว (นอกเขตเทศบาลตำบลหนองบัว)]
ประกอบไปด้วยอำเภอสร้างคอม อำเภอบ้านดุง อำเภอทุ่งฝน และอำเภอพิบูลย์รักษ์ (เฉพาะตำบลนาทราย)
ประกอบไปด้วยอำเภอหนองหาน อำเภอประจักษ์ศิลปาคม และอำเภอเมืองอุดรธานี [เฉพาะตำบลหนองไผ่ ตำบลโนนสูง ตำบลหนองขอนกว้าง (ในเขตเทศบาลตำบลหนองขอนกว้าง) และตำบลหนองนาคำ (นอกเขตเทศบาลตำบลหนองบัว)]
ประกอบไปด้วยอำเภอกู่แก้ว อำเภอไชยวาน อำเภอวังสามหมอ อำเภอศรีธาตุ และอำเภอกุมภวาปี (เฉพาะตำบลเวียงคำ ตำบลสีออ และตำบลท่าลี่)
ประกอบไปด้วยอำเภอโนนสะอาด อำเภอหนองแสง อำเภอกุมภวาปี (ยกเว้นตำบลเวียงคำ ตำบลสีออ และตำบลท่าลี่) และอำเภอเมืองอุดรธานี [เฉพาะตำบลบ้านตาด ตำบลบ้านจั่น และตำบลหนองขอนกว้าง (ในเขตเทศบาลตำบลบ้านจั่น)]